Osmo Anttila

Osmo Antti Olavi Anttila  (10. maaliskuuta 1926 Pori – 4. kesäkuuta 1992 Hattula) oli suomalainen kaupunkineuvos, joka toimi Hyvinkään kaupunginjohtajana.

Osmo Anttilan vanhemmat olivat varatuomari Frans Walter Anttila ja Elsa Sofia Niemi ja puoliso vuodesta 1947 lähtien Henny Inkeri Lilja. Anttila tuli ylioppilaaksi 1945 ja valmistui valtiotieteen maisteriksi Helsingin yliopistosta 1948. Hän oli Porin kaupungin työnvälitystoimiston osastonhoitaja 1948–1952 ja rakennuslautakunnan sihteeri 1952–1956 ja Lauritsalan kauppalanjohtaja 1956–1962. Hyvinkään kaupunginjohtajana Anttila toimi 1962–1989. Porin kaupunginvaltuuston jäsen Anttila oli 1954–1956. Kaupunkineuvoksen arvonimen hän sai vuonna 1983. Anttila oli HYKS:in liittovaltuuston jäsen noin 25 vuotta ja sen puheenjohtaja 1981–1988. Hän oli curlingin innokas harrastaja ja toimi muun muassa Suomen Curlingliiton puheenjohtajana.

Lähteet

Aiheesta muualla
 Näin hallitaan Hyvinkäällä, Helsingin Sanomat, 19.11.1978, s. 13.

 Suomalaiset virkamiehet
 Hyvinkään kauppalan- ja kaupunginjohtajat
 Lauritsalan kauppalanjohtajat
 Porin kaupunginvaltuutetut
 Vuonna 1926 syntyneet
 Vuonna 1992 kuolleet